
[bookmark: _Toc0]Hardveralapú e-pénztárgép a piacon – újabb mérföldkő a digitális adózásban
A Nemzeti Adó- és Vámhivatal (NAV) ma kiadta az első hardveralapú e-pénztárgép forgalmazási engedélyét. Az új megoldás a pénztárgéphasználatra kötelezett vállalkozásokat segíti már most, két évvel az online pénztárgépek végleges kivezetése előtt.A hardveralapú e-pénztárgép elsősorban azoknak hasznos, akik jelenleg online pénztárgép használatára kötelezettek, így például a kiskereskedelmi üzletek, az éttermek, a szálláshelyek, a taxisok, a plasztikai sebészek, a gyógyszertárak, a konditermek.Bár az online pénztárgépek a jelenlegi szabályok szerint 2028. július 1-jéig továbbra is használhatók, a vállalkozásoknak érdemes időben tájékozódniuk a számukra legmegfelelőbb megoldásról. Ez a technológia újabb lépés a digitális nyugtaadás felé, a műszaki megoldás a vásárlók számára kényelmes és modern, a vállalkozásoknak pedig hatékonyabb üzletmenetet biztosít.Az első engedélyezett készülék egyértelmű jelzés, hogy lassan lépni kell: a technikai feltételek egyre kedvezőbbek ahhoz, hogy a pénztárgéphasználók időben felkészüljenek a jövő megoldásaira, és jobban kiszolgálják a vásárlói igényeket.

